Toshkent shahrining Olmazor tumani hududidan o‘tuvchi Qorasaroy va Kichik halqa yo‘li kesishmasidagi chorraha rekonstruksiya qilinadi. Bu haqda “Xalq so‘zi“ xabar bermoqda. Foto: "Xalq so‘zi" Ma’lumotlarga ko‘ra, bu chorrahada aylana ko‘rinishidagi yo‘l o‘tkazgich va tunnel barpo qilinadi. Tunnel Kichik halqa yo‘li bo‘ylab harakatlanayotgan avtomobillarning to‘g‘ridan-to‘g‘ri, svetoforsiz harakatlanishi uchun imkoniyat yaratsa, Qorasaroy ko‘chasining har ikki tomoniga qarab harakatlanish uchun yo‘l o‘tkazgichga chiqish talab qilinadi. Foto: "Xalq so‘zi" Hozircha bu loyihaning qachon qurib bitkazilishi muddati ma’lum qilinmagan. Loyihaning moliyaviy qiymati haqida ham ma’lumotlar yo‘q.